Kyselina dusitá

Kyselina dusitá je nestála, stredne silná jednosýtna anorganická kyselina, ktorá je známa len v značne zriedenom, modro sfarbenom vodnom roztoku. Jej soli sa nazývajú dusitany.

Príprava 
Teoreticky ju je možné pripraviť reakciou oxidu dusitého a vody, prakticky rozkladom dusitanov silnejšími kyselinami (vytesnením).
 N2O3 + H2O → 2 HNO2
 NaNO2 + HCl → HNO2 + NaCl

Kyselina dusitá je nestála, podlieha disproporcionácii podľa rovnice:
 3 HNO2 → HNO3 + 2 NO + H2O

Použitie 
V organickej chémii sa používa na prípravu diazóniových solí z primárnych amínov, hlavne aromatických.

Smog 
V prírode je súčasť smogu (10 µg/m³), kde vzniká už uvedenou reakciou oxidu dusitého a vodnej pary.

 
Kyseliny dusíka
Anorganické kyseliny